EELNÕU
NARVA LINNAVALITSUS

PROTOKOLLILINE OTSUS

Narva “.......”............ №

Narva linnavolikogu määruse eelnõu: Koduteenuste osutamise tingimused ja kord Narva linnas 
Vastavalt Kohaliku omavalitsuse korralduse seaduse (RT I 1993, 37, 558; RT I 1999, 82, 755; 2000, 51, 322; 2001, 82, 489; 100, 642; 2002, 29, 174; 36, 220; 50, 313; 53, 336; 58, 362; 61, 375; 63, 387; 64, 390 ja 393; 68, 407; 82, 480; 96, 565; 99, 579; 2003, 1, 1; 4, 22; 23, 141; 88, 588; 2004, 41, 277; 56, 399; 81, 542; 89, 610) ( 6 lõikele 1, Sotsiaalhoolekande seaduse (RT I 1995, 21, 323; 2001, 98, 617; 2002, 53, 336; 61, 375; 64, 393; 90, 521; 2003, 58, 388; 75, 498; 88, 591; RT III 2004, 5, 45; RT I 2004, 27, 180; 89, 603, 604 ja 605; 2005, 9, 34; 18, 106; 24, 181; 38, 299; 39, 308; 54, 430; 57, 451) § 10 punktile 3 ja § 13 lõigetele 1 ja 2 ning Narva linna põhimääruse (KO 2000, 76, 1094) punktile 4.4.31

Narva Linnavalitsus otsustab:

1. Nõustuda Narva Linnavolikogule esitatava määruse eelnõuga. 

2.  Volitada Narva Linnavalitsuse abilinnapea Aleksander Ljudvig´ut kandma ette eelnimetatud küsimust Narva Linnavolikogu istungil.

KODUTEENUSTE OSUTAMISE TINGIMUSED JA KORD NARVA  LINNAS

Vastavalt Kohaliku omavalitsuse korralduse seaduse (RT I 1993, 37, 558; RT I 1999, 82, 755; 2000, 51, 322; 2001, 82, 489; 100, 642; 2002, 29, 174; 36, 220; 50, 313; 53, 336; 58, 362; 61, 375; 63, 387; 64, 390 ja 393; 68, 407; 82, 480; 96, 565; 99, 579; 2003, 1, 1; 4, 22; 23, 141; 88, 588; 2004, 41, 277; 56, 399; 81, 542; 89, 610) ( 6 lõikele 1, Sotsiaalhoolekande seaduse (RT I 1995, 21, 323; 2001, 98, 617; 2002, 53, 336; 61, 375; 64, 393; 90, 521; 2003, 58, 388; 75, 498; 88, 591; RT III 2004, 5, 45; RT I 2004, 27, 180; 89, 603, 604 ja 605; 2005, 9, 34; 18, 106; 24, 181; 38, 299; 39, 308; 54, 430; 57, 451) § 10 punktile 3 ja § 13 lõigetele 1 ja 2 ning Narva linna põhimääruse (KO 2000, 76, 1094) punktile 4.4.31
Linnavolikogu määrab:

1. ÜLDSÄTTED

1.1
Käesolevaga määrusega kehtestatakse koduteenuste osutamise tingimused ja kord (edaspidi kord), mis sätestab Narva linna Sotsiaalabiameti ja Narva linna Sotsiaalhoolekandekeskuse (edaspidi Keskuse) poolt osutatavate teenuste (edaspidi koduteenus) korraldamist Narva linnas elavatele tervisepuuetega inimestele nende harjumuspärases keskkonnas. 
1.2
Korras kasutatakse mõisteid järgmises tähenduses:

1.2.1
isikuabi – abistamine toimingute sooritamisel, mis nõuavad hooldatavaga füüsilist kontakti;

1.2.2 koduabi – abistamine igapäevaeluks vajalike toimingute sooritamisel ja asjaajamisel, välja arvatud füüsilist kontakti vajav abistamine.
1.2.3 sotsiaaltöötaja - Narva Sotsiaalabiameti hoolekandeosakonna spetsialist, kes selgitab välja kliendi hooldusvajaduse ja koduteenuste määramise.
1.2.4 koduhoolde spetsialist – Keskuse koduhoolde spetsialist, kes korraldab kodutöötajate ja hooldustöötajate tööd;

1.2.5

koduhooldaja - koduabi teostav isik, kes abistab koduhoolduse klienti toimingutes, millega klient ei tule igapäevases elus toime või teeb kliendi abistamiseks selliseid toiminguid ise;

1.2.6

hooldustöötaja - isikuabi teostav isik, kes abistab koduhoolduse klienti toimingutes, millega klient ei tule igapäevases elus toime või teeb kliendi abistamiseks selliseid toiminguid ise;

1.2.7
klient – tervisepuudega isik, kellele osutatakse lepingu alusel koduteenuseid;

1.2.8

kliendikaart - küsimustik, kus märgitakse kliendi isiklikud andmed ja tema hooldusvajadus;

1.2.9

hindamisinstrument - küsimustik, mille alusel selgitakse välja hooldusvajadus hooldajatoetuse ja sotsiaalteenuste määramiseks.

1.2.10
seadusjärgsed ülalpidajad – isikud, kellel Perekonnaseaduse §-de 21, 22 p 1, § 60 p 1,  64 p 1; §-de 65, 66, 67,  68, 69 kohaselt lasub ülalpidamiskohustus (vanemad, täisealine laps,  abikaasad (ka lahutatud) vanavanemad, vend, õde, lapselapsed, võõrasvanem, kasuvanem, võõrasema)
2.
KODUTEENUSTE OSUTAMINE

2.1
Koduteenuseid osutatakse abivajavatele tervisepuuetega isikutele, kelle elukohana on kantud rahvastikuregistrisse Narva linn ning kellel üldjuhul puuduvad perekonnaseadusest lähtuvalt seadusjärgsed ülalpidajad. Kui seadusjärgsed ülalpidajad oma tervisliku seisundi tõttu ei ole suutelised isikule hooldust tagama, siis võib Narva Linnavalitsuse sotsiaalkomisjoni otsusega erandkorras spetsialisti ettepanekul koduteenuseid osutada ka isikutele, kellel on seadusjärgsed ülalpidajad.
2.2
Koduteenuste loetelu ja nende hinnad kehtestab Narva Linnavalitsus Keskuse ettepanekul.
2.3
Taotluse koduteenuste osutamiseks registreerib Sotsiaalabiamet. Koduteenuste osutamise vajadusest võivad teatada ka naabrid, sugulased, arstid, hooldustöötajad ja teised isikud.

2.4
Pärast taotluse või teate saamist on sotsiaaltöötaja kohustatud ühe nädala jooksul (erandjuhul kohe) võtma kontakti abivajava isikuga ning selgitama välja tegeliku olukorra ja vajadused.
2.5
Sotsiaaltöötaja teeb kodukülastuse, mille käigus hindab koduteenuste taotleja toimetulekuvõimet ja selgitab välja koduteenuste vajaduse.

2.6
 Sotsiaaltöötaja täidab abivajaja kohta kliendikaardi (lisa 1). Koduteenuste vajaduse väljaselgitamisel võib olla aluseks ka kehtiv  hindamisinstrument hooldusvajaduse ja sotsiaalteenuste määramiseks ning abivajava kehtiv rehabilitatsiooni plaan.
2.7
Hooldusabi osutatakse vaid teenuste osas, millega abivajaja pole võimeline ise toime tulla.

2.8
Koduteenuse taotluse alusel koostab sotsiaaltöötaja toimiku, kus nimetatud taotlusele lisatakse järgmised dokumendid:


- koopia isikut tõendavast dokumendist;

- koopia Vaegurluse Ekspertiisi Komisjoni (VEK) otsus;

- koopia pensionitunnistusest;


- hindamisinstrument;


- otsus kliendile koduteenuste osutamise või sellest keeldumise kohta;

2.9
Koduteenuseid osutatakse kuni 20 tundi nädalas. Kui klient vajab hooldust rohkem kui 20 tundi nädalas, soovitatakse talle institutsionaalselt hooldust või lisateenuse ostmist erasektorist.

3. LEPINGU SÕLMIMINE

3.1
Koduteenuste osutamiseks sõlmitakse Keskuse ja koduteenust vajava isiku vahel kirjalik leping. Igal konkreetsel juhul määratakse teenuste loetelu, kestus ja tingimused ning poolte õigused ja kohustused kooskõlas käesoleva korraga. Koduteenuste osutamise lepingu tingimused vaadatakse üle lähtuvalt kliendi vajadustest.

3.2
Lepingut võib täiendada või muuta poolte kokkuleppel ka varem, kui selleks tekib põhjendatud vajadus. Täiendused ja muudatused fikseeritakse lepingus ja kinnitatakse poolte allkirjadega.

3.3
Koduteenuste korraldamise ja nende üle arvestuse pidamise eest vastutab Keskuse juhataja.

3.4
Sõlmitud leping kuulub läbivaatamisele vastavalt abivajaja vajaduste muutumisele, kuid mitte harvemini, kui üks kord aastas.

4. HOOLDUSTÖÖTAJA ja KODUTÖÖTAJA TEGEVUSE ALUSED

4.1
Hooldustöötaja või kodutöötaja lähtuvad oma töös Keskuse poolt sõlmitud töölepingust ja kliendiga sõlmitud koduteenuste osutamise lepingust.

4.2
Hooldustöötajal või kodutöötajal võib olla hooldusel kuni kümme abivajavat isikut sõltuvalt nende vanusest, vaimsest ja füüsilisest seisundist ning abi osutamise ulatusest.

4.3 Vastavalt lepingule võib hooldustöötaja töökohustuste hulka kuuluda järgmiste teenuste osutamine:

4.3.1 Isikuabi:

4.3.1.1 abistamine pesemisel;

4.3.1.2 abistamine riietumisel;

4.3.1.3 abistamine söömisel;

4.3.1.4 abistamine mähkmete vahetamisel;

4.3.1.5 abistamine liikumisel ja eneseteenindamisel;

4.3.1.6 abistamine ravimite manustamisel või ravimite võtmise kontrollimine.

4.4 Vastavalt lepingule võib kodutöötaja töökohustuste hulka kuuluda järgmiste teenuste osutamine:

4.4.1 Koduabi:

4.4.1.1 eluruumi korrastamine;

4.4.1.2 riiete ja voodipesu hooldus;

4.4.1.3 kütmisabi;

4.4.1.4 toiduainete ja majapidamistarvetega varustamine;

4.4.1.5 terviseabi korraldamine;

4.4.1.6 ühekordne asjaajamine.

4.5 Eluruumi korrastamisel on ühe kliendi kohta korrastava eluruumi suuruseks kuni 51 m² või 2-toaline korter. Klient peab tagama vajalikud koristusvahendid

4.6
Kütmisabi osutamisel on ühe kliendi kohta köetava eluruumi suuruseks kuni 51 m² või 2-toaline korter. Klient peab tagama ettevalmistatud küttematerjali.

4.7
Pesu pesemine korraldatakse pesumajas või Keskuses. Pesu pesemise teenuse eest maksab klient ise.
4.8
Kodutöötaja toob toiduained ja majapidamistarbed lähimast kauplustest või kaubanduskeskusest ja vajadusel abistab lihtsamate toitude valmistamisel (toidu valmistamise aeg kuni 30 minutit).
5. FINANTSEERIMINE

5.1
Hooldustöötajat ja kodutöötajat tasustatakse Narva linna Sotsiaalabiameti vahenditest, mis on eraldatud selleks linnaeelarvest, vastavalt sõlmitud töölepingutele.

5.2 Kontrolli käesoleva korra täitmise üle teostab Narva linna Sotsiaalabiamet.

6. RAKEDUSSÄTTED

6.1 Määrus jõustub seadusega sätestatud korras.

Mihhail Stalnuhhin

Volikogu esimees

TÕEND

koduteenuste osutamise tingimustele ja korrale Narva linnas

Alates 01.04.2005 on Sotsiaalministeerium pannud kohalikele omavalitsuste peale ülesanded maksta kõrvalist abi vajavatele isikutele hooldustoetust. Selleks eraldatakse linna eelarvesse riiklikud vahendid.

28.04.2005 võttis Narva Linnavolikogu vastu määruse nr 15-54, millega kinnitas hooldajatoetuse määramise ja väljamakse korra.

2006.aastaks on selleks otstarbeks eraldatud summa 5 269 000 krooni, millest 3 000 000 on ettenähtud hooldajatoetustele, aga ülejäänud summat saab kasutada teenuste arendamiseks tervisepuuetega isikutele.

Käesoleval ajal on tekkinud vajadus ja võimalus koduteenuste arendamiseks.

Narva linna Sotsiaalabiamet on välja töötanud koduteenuste osutamise tingimused ja korra Narva linnas vastavalt Sotsiaalhoolekande seaduse § 8 punkt 2 ja § 13 ja ning Kohaliku omavalitsuse korralduse seaduse § 22 lõike 1 punktile 5.

Seoses sellega esitatakse Narva Linnavolikogule linna Sotsiaalhoolekandekeskuse poolt osutatavate teenuste tingimused ja kord.

Tamara Buldõgerova

Direktori asetäitja

Direktori ülesannetes

